ศึกชิงเจ้าตลาด น้ำวิตามินซี คึกคักไม่หยุด ได้โควิดปลุกกระแสรักสุขภาพ
โควิดมาปลุกกระแส น้ำวิตามิน ทั้งน้ำวิตามินซี วิตามินรวม คึกคักไม่หยุด ผู้เล่นหน้าใหม่ขอร่วมวง ส่วนเจ้าตลาดปรับกลยุทธ์สู้ศึก มองหาตลาดใหม่ๆ ส่งออก CLMVช่วงที่ผ่านมาหากสังเกตให้ดีจะพบว่า ตู้แช่เครื่องดื่มตามร้านสะดวกซื้อ ต้องแบ่งพื้นที่ประมาณ 1-2 แถวไว้ให้ น้ำวิตามินซี น้ำวิตามินรวม น้ำวิตามินบีรวม แม้กระทั่งน้ำเปล่าที่ผสมวิตามินให้คนรักสุขภาพได้เลือกรับประทานกันจากการเก็บข้อมูลเบื้องต้นพบว่า แบรนด์น้ำดื่มวิตามินซีที่ได้รับความนิยมมีดังนี้C-vitt เครื่องดื่มวิตามินซี แบรนด์ ซี-วิต โดยบริษัท โอสถสภา จำกัด (มหาชน) หรือ OSP Double C ผู้ผลิตเครื่องดื่มวิตามินซี แบรนด์ ดับเบิ้ลซี โดยบริษัท หนองคายเพาเวอร์ดริ๊งก์ จำกัดVit A Day เครื่องดื่มวิตามินซี แบรนด์วิต อะ เดย์ โดยบริษัท เจนเนอรัล เบฟเวอร์เรจ จำกัด และเป็นหนึ่งในผู้ผลิตน้ำมะพร้าวพร้อมดื่ม If CoCo ชื่อดังอีกด้วยWoody C+ Lock เครื่องดื่มวิตามินซี แบรนด์วู้ดดี้ ซี+ ล็อค โดยบริษัท คาราบาว กรุ๊ป จำกัด (มหาชน) ที่ร่วมกับ บริษัท A Woody Drink จำกัด ที่มี วู้ดดี้-วุฒิธร มิลินทจินดา เป็นเจ้าของHi VitaminC โดยกลุ่มธุรกิจ TCP ผู้ผลิตและจัดจำหน่ายเครื่องดื่มภายใต้แบรนด์กระทิงแดง (เรดบูล)นอกจากนี้ยังมีน้ำดื่ม และน้ำดื่มอัลคาไลน์ ที่ผสมวิตามินอื่นๆ ที่เรารู้จักกันดีวางเรียงรายให้ได้เลือกสรรยันฮี วิตามิน วอเตอร์ โดยโรงพยาบาลยันฮีน้ำดื่มวิตามินบี วิตามินซีของ Vit A Day โดยบริษัท เจนเนอรัล เบฟเวอร์เรจ จำกัดน้ำดื่ม PH PLUS 8.5 โดยบริษัท อิชิตัน กรุ๊ป จำกัด (มหาชน)น้ำดื่ม Blue โดย บริษัท ดานอน-เซ็ปเป้ เบฟเวอเรจเจส จำกัด ที่เป็นการร่วมทุนระหว่าง Danone SA และ บริษัท เซ็ปเป้ จำกัด (มหาชน)อควาฟิน่าวิตซ่า โดยบริษัท ซันโทรี่ เป๊ปซี่โค เบเวอเรจ ประเทศไทย จำกัดมาถึงตรงนี้ หลายคนอาจสงสัยเพราะเหตุใดกระแสการดื่มน้ำวิตามินกลับมาเปรี้ยงปร้างอีกครั้ง ที่สำคัญหลายบริษัทผลิตน้ำดื่มวิตามินซีต่างพูดเป็นเสียงเดียวกันว่า ขายดิบขายดี และผู้บริโภคก็ต่างชื่นชอบ ที่สำคัญโอกาสของ Functional Drink นั้นยังไปได้ต่อFunctional Drink โตต่อเนื่องสำหรับ Functional Drink หรือ ฟังก์ชันนัลดริงก์ คือ กลุ่มเครื่องดื่มที่ให้ประโยชน์กับร่างกาย ซึ่งเครื่องดื่มผสมวิตามินต่างๆ ก็จัดอยู่ในหมวดนี้ หากดูแนวโน้มแล้วพบว่า เครื่องดื่มในหมวดดังกล่าวมีโอกาสเติบโตค่อนข้างสูง เนื่องจากเทรนด์สุขภาพยังมาแรง ที่สำคัญหาดื่มได้ง่าย ราคาไม่แพง เฉลี่ยขวดละไม่เกิน 20 บาท เรียกได้ว่าตอบโจทย์ผู้บริโภคได้เป็นอย่างดีถ้าถามว่าขายดีขนาดไหน ต้องลองถามเจ้าตลาดอย่าง โอสถสภา โดย ธนา ไชยประสิทธิ์ รักษาการ CEO บริษัท โอสถสภา จำกัด (มหาชน) ผู้ผลิต C-vitt กล่าวว่า เครื่องดื่มวิตามินซีแบรนด์ ซี-วิต ในไตรมาส 1/63 นั้นทำยอดขายสูงสุดถึง 99 ล้านขวดโดย โอสถสภา ได้มีการเพิ่มกำลังการผลิต ส่งผลให้ C-vitt เป็นผู้นำตลาด Functional Drink ด้วยส่วนแบ่ง 33.9% และไม่ใช่แค่ไทยเท่านั้น แต่โอสถสภามีแผนการส่งออกซี-วิต ไปยังประเทศอื่นๆ ในภูมิภาคอีกด้วยศุภชัย จุนเกียรติ ผู้อำนวยการสายงานการตลาดโกลเบิล กลุ่มธุรกิจ TCP ผู้ผลิตเครื่องดื่มวิตามินซี Hi VitaminC มองว่า เทรนด์การดูแลสุขภาพเป็นกระแสที่มีมาอย่างต่อเนื่อง และเพิ่มมากยิ่งขึ้นหลังการแพร่ระบาดของโรคโควิด-19 จึงทำให้ตลาดเครื่องดื่มฟังก์ชันนัล ช็อต ที่เน้นส่วนผสมของวิตามินซี เป็นตลาดที่มีการเติบโต 20% จากช่วงเดียวกันเมื่อปี 62 จึงเป็นที่มาทำให้เราเข้าร่วมตลาดเครื่องดื่มวิตามินซีขณะที่เสถียร เศรษฐสิทธิ์ ประธานเจ้าหน้าที่บริหาร บริษัท คาราบาว กรุ๊ป จำกัด (มหาชน) ผู้ผลิต Woody C+ Lock มองว่า กระแสการดูแลสุขภาพกำลังเติบโต เช่นเดียวกับการเติบโตของอุตสาหกรรมอาหารและเครื่องดื่มเพื่อสุขภาพโดยตนกับวู้ดดี้ มิลินทจินดา ก็มองไปในทางเดียวกันว่าควรเป็นเครื่องดื่มเพื่อสุขภาพ และน่าจะตอบสนองกับเทรนด์การดูแลรักษาสุขภาพที่กำลังเป็นที่นิยมอยู่ในขณะนี้ส่วนปิยจิต รักอริยะพงศ์ ประธานเจ้าหน้าที่บริหาร บริษัท เซ็ปเป้ จำกัด (มหาชน) หรือ SAPPE กล่าวว่า ผู้บริโภคใส่ใจดูแลสุขภาพมากขึ้น โดยเฉพาะการเติบโตที่ดีของกลุ่มผลิตภัณฑ์ Functional Drink และ Functional Jelly หรือ เจลลี่ที่ให้ประโยชน์กับร่างกาย นั้นเราคาดการณ์ว่าจะเป็นเทรนด์ที่จะมีแนวโน้มการเติบโตอย่างต่อเนื่องในปี 63 และเราเตรียมขยายผลิตภัณฑ์น้ำผสมวิตามิน บลู ไปยังตลาดใหม่ๆ อย่างต่อเนื่องในกลุ่มประเทศ กัมพูชา ลาว และเกาหลีใต้ อีกด้วยทั้งนี้ จะเห็นได้ว่า การสู้ศึกเพื่อเป็นหนึ่งในมาร์เก็ตแชร์ของFunctional Drink ยังคงเดินหน้าต่อไป หลายๆ บริษัทได้วิจัย และปรับปรุงผลิตภัณฑ์ให้เข้ากับไลฟ์สไตล์ของผู้ดูแลสุขภาพ เช่น คนที่กำลังควบคุมน้ำหนัก คนที่มีปัญหาเรื่องการขับถ่าย หรือสาวๆ ที่กำลังมองหาผลิตภัณฑ์บำรุงผิวพรรณภายใต้น้ำดื่มที่กินง่าย ไม่แพง และหาได้ตามร้านสะดวกซื้อ ก็คงต้องจับตาดูว่าเกมนี้จะมีผู้เล่นหน้าใหม่ๆ หรือเจ้าตลาดออกมาสู้ศึกอย่างไรบ้างในอนาคต.
โควิดมาปลุกกระแส น้ำวิตามิน ทั้งน้ำวิตามินซี วิตามินรวม คึกคักไม่หยุด ผู้เล่นหน้าใหม่ขอร่วมวง ส่วนเจ้าตลาดปรับกลยุทธ์สู้ศึก มองหาตลาดใหม่ๆ ส่งออก CLMV 
น้ำวิตามินซี,น้ำวิตามิน,ตลาดน้ำวิตามินซี,โอสถสภา,ยันฮี,คาราบาวแดง,ข่าวทั่วไป